CELEX: 32020D0971
Language: bg
Date: 2017-11-20 00:00:00
Title: Решение (Евратом) 2020/971 на Съвета от 20 ноември 2017 година за одобряване на сключването от Европейската комисия, действаща от името на Европейската общност за атомна енергия, на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна

7.7.2020   
               
               
                  BG
               
               
                  Официален вестник на Европейския съюз
               
               
                  L 215/1
               
            
         РЕШЕНИЕ (Евратом) 2020/971 НА СЪВЕТА
         от 20 ноември 2017 година
         за одобряване на сключването от Европейската комисия, действаща от името на Европейската общност за атомна енергия, на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за създаване на Европейската общност за атомна енергия, и по-специално член 101, втора алинея от него,
         като взе предвид препоръката на Европейската комисия,
         като има предвид, че:
         
                     (1)
                  
                  
                     На 29 септември 2015 г. Съветът упълномощи Комисията и върховния представител на Съюза по въпросите на външните работи и политиката на сигурност да започнат преговори с Република Армения по рамково споразумение.
                  
               
                     (2)
                  
                  
                     Преговорите приключиха успешно и на 21 март 2017 г. беше парафирано Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна (наричано по-нататък „споразумението“).
                  
               
                     (3)
                  
                  
                     Споразумението ще бъде подписано от името на Съюза и ще се прилага временно съгласно член 385 от споразумението до влизането му в сила на по-късна дата.
                  
               
                     (4)
                  
                  
                     Споразумението обхваща и въпроси, попадащи в компетентността на Европейската общност за атомна енергия.
                  
               
                     (5)
                  
                  
                     За подписването и сключването на споразумението се прилага отделна процедура във връзка с въпросите, попадащи в приложното поле на Договора за Европейския съюз и на Договора за функционирането на Европейския съюз.
                  
               
                     (6)
                  
                  
                     Ето защо споразумението следва да бъде сключено и от името на Европейската общност за атомна енергия по отношение на въпросите, попадащи в приложното поле на Договора за Евратом.
                  
               
                     (7)
                  
                  
                     Съгласно член 102 от Договора за Евратом споразумението може да влезе в сила за Европейската общност за атомна енергия само след като Европейската комисия е била уведомена от държавите членки, че споразумението е станало приложимо в съответствие с разпоредбите на тяхното национално законодателство.
                  
               
                     (8)
                  
                  
                     Следва да се одобри сключването на споразумението от Европейската комисия, действаща от името на Европейската общност за атомна енергия, по отношение на въпросите, попадащи в компетентността на Европейската общност за атомна енергия,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се сключването от Европейската комисия, действаща от името на Европейската общност за атомна енергия, на Споразумението за всеобхватно и засилено партньорство между Европейския съюз и Европейската общност за атомна енергия и техните държави членки, от една страна, и Република Армения, от друга страна, включително временното прилагане на посоченото споразумение (1).
         
         
            Член 2
            Настоящото решение влиза в сила в деня след приемането му.
         
         
            Съставено в Брюксел на 20 ноември 2017 година.
            
               
                  За Съвета
               
               
                  Председател
               
               M. REPS
            
         
         
            (1)  Текстът на споразумението ще бъде приложен към решението на Съвета за подписването му.